|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

**Αρ. Πρωτ.: 8192 Αθήνα, 04/07/2022**

**ΔΕΛΤΙΟ ΤΥΠΟΥ**

Το ΕΚΑ στηρίζει τις απεργιακές κινητοποιήσεις των εργαζομένων στην PDS (θυγατρική της τράπεζας Πειραιώς) κόντρα στις απολύσεις και για την υπογραφή Συλλογικής Σύμβασης Εργασίας, καθώς και την απεργιακή κινητοποίηση που έχουν προκηρύξει οι σύλλογοι της Τράπεζας Πειραιώς για το real estate την Τετάρτη 6/ 7. Την ίδια στιγμή που ο όμιλος της Τράπεζας Πειραιώς κλείνει μαζικά καταστήματα και απολύει κι άλλους εργαζόμενους αποσχίζοντας τον κλάδο real estate, κάνει προσπάθεια ποινικοποίησης των αγώνων, σέρνοντας στα δικαστήρια το Κλαδικό Σωματείο Χρηματοπιστωτικού Αττικής και ζητά να καταλογιστούν 2000 ευρώ για κάθε μέρα απεργίας ή στάσης εργασίας.

Απαιτούμε να ανανεωθούν όλες οι συμβάσεις των συναδέλφων της PDS και να καλύπτονται όλοι από την κλαδική Συλλογική Σύμβαση της ΟΤΟΕ και προειδοποιούμε την εργοδοσία και την κυβέρνηση ότι τέτοιες λογικές δεν θα περάσουν.

Καλούμε τα σωματεία μέλη μας να σταθούν αλληλέγγυα στις κινητοποιήσεις των εργαζομένων στην PDS που συνεχίζουν τον αγώνα τους.

**ΤΟ Δ.Σ.**